Eesti Suzuki Ühingu laagris toimub 19. augustil avatud tundide päev õpetajatele ja lapsevanematele, kes tunnevad huvi Suzuki metoodika vastu.
Laager toimub Noarootsi koolis ning sealsamas olevas Pürksi mõisas.
Päev algab kell 10 grupitundide külastamisega.
Kuulata-vaadata saab kolme pilli: viiulit, klaverit ja kontrabassi.
Lõuna ajal toimub loeng teemal “Suzuki meetod ja lapsevanem”.
Päeva mahub ka avatud tund lapsele väljavalitud pillil. Hind 10 euri inimene (selle sees on lõuna ja õhtusöök).
Kohapeal on võimalik osta Sh. Suzuki raamatut “Armastusega kasvatatud”, hind 3.50.
Päev lõppeb kontserdiga “Vaba lava” kell 19.30.
Huvilistel palume registreerida kuni 10. augustini aadressil firstname.lastname@example.org